'Ek skep kuns wat lewe kry,' sê kunstenaar met 'n kettingsaag
JY LEES NOU 'Ek skep kuns wat lewe kry,' sê kunstenaar met 'n kettingsaag
Sy beelde lyk soos prente, tot jy nader staan en sien dis driedimensioneel. Dit lyk asof dit voor jou lewe kry.
A photo posted by Avtar 'Sunny' Singh (@asatwal) on Jun 6, 2016 at 7:49am PDT
"Dis asof die hout vir my fluister waar om te saag, bytel en verf. Dis 'n proses wat ek nie kan verduidelik nie," vertel die 44-jarige Duitser Jürgen Lingl-Rebetez. Hy is in 1971 gebore op die Beierse dorpie Bad Tölz en het grootgeword op Dachau, wat ook berug is weens die volksmoord tydens die Tweede Wêreldoorlog op die Jode in die strafkampe. Maar Jürgen het nou met sy kuns vir die dorpie 'n nuwe soort bekendheid uitgebeitel.
A photo posted by Obdurate Essentials (@obdurateessentials) on Jun 7, 2016 at 9:04am PDT
Versamelaars dok derduisende euros op om sy diere, engele en naakfigure van hout saam huis toe te neem. Van kleins af het hy alles geteken of verf wat hy kon: diere, geboue, mense en landskappe. Ná sy skoolopleiding aan die Josef-Effner-Gimnasium het hy op die ouderdom van 20 sy eerste uitstalling in 'n galery op Dachau gehou. Nadat hy twee jaar diensplig verrig het, het hy as leerjonge van die houtbeeldhoumeester Hans-Joachim Seitfudem sy vernuf verfyn. In 1996 het hy Switserland toe getrek en meer onlangs na Frankryk. Hy is in 1997 getroud met Françoise Rebetez en 'n jaar later is hul dogter, Marie, gebore.
A photo posted by Mark (@overlandertv) on Jun 25, 2015 at 2:36pm PDT
"Sedertdien skep ek kuns wat lewe kry om my dogter en ander mense se verbeelding aan te gryp. Dis 'n wonderwerk om te sien watter uitwerking my skeppings op mense het. Ek respekteer die bome wat afgekap moet word vir my beelde. Hulle sterf om aan my visie lewe te gee."